இதுபோன்றே, இடது ஜனநாயக முன்னணியின் மற்றொரு தலைவரான டாக்டர் தாமஸ் ஐசக்கும் நேரலையில் வரத் துவங்கினார். அதே மார்ச் 24 அன்று இரவு 9 மணியளவில் துவங்கிய தாமஸ் ஐசக்கின் நேரலை நிகழ்ச்சி ஒரு மணி நேரம் நீடித்தது. டெல்லி ஜவஹர்லால் நேரு பல்கலைகழகத்தில் பொருளாதாரத்திற்கான முனைவர் பட்டம் பெற்ற இவர், ஏற்கனவே கடந்த இடது ஜனநாயக முன்னணி ஆட்சியில் நிதியமைச்சராக இருந்தவர். ஒரு பொருளாதார வல்லுநர் என்ற முறையில் இவருடைய ஃபேஸ்புக் பக்கத்தில், நேரலை நேரத்தில் கேரளாவிற்கான பொருளாதார வளர்ச்சிக்கான திட்டங்கள் எப்படி இருக்கும் என அதிக கேள்விகள் எழுப்பப்பட்டன.